CELEX: 62009TN0472
Language: et
Date: 2009-11-30 00:00:00
Title: Kohtuasi T-472/09: 30. novembril 2009 esitatud hagi — SP versus komisjon

30.1.2010   
            
            
               ET
            
            
               Euroopa Liidu Teataja
            
            
               C 24/63
            
         30. novembril 2009 esitatud hagi — SP versus komisjon
   (Kohtuasi T-472/09)
   2010/C 24/112
   Kohtumenetluse keel: itaalia
   
      Pooled
   
   
      Hageja: SP SpA (Brescia, Itaalia) (esindaja: advokaat G. Belotti)
   
      Kostja: Euroopa Komisjon
   
      Hageja nõuded
   
   
               —
            
            
               Tunnistada vaidlustatud otsus tühiseks.
            
         
      Väited ja peamised argumendid
   
   Komisjon lõpetas 17. septembri 2002. aasta otsusega menetluse, mille ta oli algatanud 2002. aastal mitmete etteteatamata kontrollide läbiviimisega mitmete Itaalia teraseettevõtjate ruumides, süüdistades neid osalemises keelatud kartellis ESTÜ asutamislepingu artikli 65 tähenduses eelkõige ajavahemikul 6. detsembrist 1989 kuni 2000. aasta juulini. Kõik ettevõtjad, kellele see otsus olid adresseeritud, k.a hageja, vaidlustasid selle.
   Kõnealune hagi rahuldati põhjendusega, et komisjon oli vaidlustatud otsuse vastu võtnud ST asutamislepingu artikli 65 alusel, kuigi ESTÜ asutamisleping ei olnud otsuse vastuvõtmise ajal enam kehtiv.
   Otsuses, mis on käesoleva hagi esemeks, kordas komisjon esimeses otsuses toodud etteheiteid rikkumiste kohta, muutis määratava karistuse alust, kuid jättis väidetava rikkumise tuvastamise aluseks ikka ESTÜ artikli 65.
   Hageja esitab oma hagi toetuseks mitmeid väiteid, mille hulgas on ka järgnevad:
   
               1.
            
            
               Otsus on puudustega ja on rikutud olulisi menetlusnorme, kuna otsus tehti teatavaks ilma lisadeta ning kolleegium oli selle vastu võtnud puudulikus vormis.
            
         
               2.
            
            
               Komisjonil ei olnud pädevust tuvastada ESTÜ asutamislepingu artikli 65 rikkumist pärast selle lepingu kehtivuse lõppu.
            
         
               3.
            
            
               On rikutud määruse (EÜ) nr 1/2003 (1) artiklit 23, kuna see säte on ette nähtud esiteks selleks, et karistada EÜ asutamislepingu rikkumiste mitte ESTÜ asutamislepingu rikkumiste eest, ning teiseks, et karistada vaid tegutsevaid ettevõtjaid, kellel on eelneva majandusaasta jooksul olnud käive. Sellega seoses tuleb rõhutada, et hageja, kes on likvideerimisel, tõendas, et tal 2008. aastal mingisugust käivet ei olnud.
            
         
               4.
            
            
               Tegemist on võimu kuritarvitamise ja menetlusnormide rikkumisega, kuna komisjon jätkas algatatud menetlust ESTÜ normide alusel, lähtudes EÜ asutamislepingu menetlusnormidest, mis seda ei võimaldanud.
            
         
               5.
            
            
               Haldusmenetlus ei olnud erapooletu ning polnud piisavalt põhjendatud, kuna komisjon jättis arvesse võtmata toimikusse lisatud argumendid selle kohta, et väidetavat kartelli ei olnud ja/või ei olnud see igal juhul tõhusalt toimiv, ning tõendid selle kohta, et hageja ei osalenud kartelli mõningates aspektides.
            
         
               6.
            
            
               Tõsiselt on rikutud kaitseõigusi, kuna enne otsuse tegemist ei esitatud vastuväiteteatist.
            
         
               7.
            
            
               Tegemist on seaduse rikkumisega ja valesti kohaldamisega, kuna trahvi põhisummat on ebaseaduslikult suurendatud, eriti mis puutub suurendamisse kestuse eest ja hoiatava mõju eesmärgil.
            
         
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003 L 1, lk 1; ELT eriväljaanne 08/02, lk 205).